Monumento di Guera (Kòrsou)

Monumento di Guera, ofisialmente Monument voor de Gevallenen, ta un monumento konmemorativo na Kòrsou pa e 129 víktima di Karibe Hulandes ku a fayesé den e periodo 1939-1945 pa motibu di aktonan di guera.Willemstad. monument voor de Gevallenen, Nationaal Comité 4 en 5 mei 

 Historia 
Riba inisiativa di algun antiano, entre nan Shon Cai Winkel, a funda despues di guera Stichting ter Herdenking van in de Tweede Wereldoorlog Gevallenen van de Nederlandse Antillen. Un di e metanan di e fundashon tabata pa traha un monumento di guera. Inisialmente a pensa riba un lugá banda di Fort Amsterdam. Buskando un eskultor adekuá, e fundashon a aserká e "Kring Nederlandse van Beeldhouwers", ku a proponé Fred Carasso. Carasso, kende tabata biba na Amsterdam, a keda na Kòrsou pa algun siman na 1955 pa wak e lugá di serka. Durante e bishita aki a tuma e desishon pa pone e monumento riba un bastion chikito na bahia di Waaigat."Beeldhouwer Carasso heden met arbeid voor monument begonnen", Amigoe, 28 di aprel 1955; "Monument voor Gevallenen komt langs het Waaigat", Amigoe, 2 di mei 1955. Un komishon a hasi un investigashon amplio riba e nòmbernan di e víktimanan. Carasso a diseña un plakat konmemorativo pa esaki, riba kua a pone e nòmbernan di e fayesidonan.

 Konmemorashon 
E monumento a wòrdu develá dia 4 di mei 1957 pa gobernador di Antia Hulandes, Antonius Speekenbrink. Na mes momentu, riba e otro sinku isla antiano, a develá un plakat ku nòmber di e víktimanan. Ounke den Karibe Hulandes no tabatin un tradishon fuerte di konmemorashon, for di e tempu ei tur aña riba e dia di Dodenherdenking, ta tene un seremonia di konmemorashon pa e fayesidonan pa 9'or di mainta. Tradishonalmente e gobernador i promé minister di Antia Hulandes tabata partisipá na ponementu di krans, pero for di 2011 esaki ta e gobernador i promé minister di Kòrsou.Djabièrnè 4 di mei 2018 ta konmemorá víktimanan di Segundo Guera Mundial, Gobièrnu di Kòrsou (2 di mei 2018) Prinses Beatrix (febrüari 1965), Reina Juliana i Prins Bernhard (septèmber 1965) tambe a bishitá e monumento pa konmemorá esnan ku a pèrdè nan bida.

Investigashon di kapitan-teniente Jos Rozenburg a resultá den 37 nòmber nobo, ku a wòrdu agregá na e plakat. Esaki a keda develá di nobo na e konmemorashon dia 4 di mei 2022.Nieuwe namen van Curaçaose oorlogsslachtoffers op plakkaat bij monument Waaigat, Curaçao.nu (5 di mei 2022)

 Deskripshon 
E monumento ta konsistí di un figura di muhé di 3,50 meter altu den bròns. E ta bira su kurpa parti ariba na man drechi, mirando riba su skouder robes. Riba su kabes e ta tene un meuchi entre su mannan, na su pia por mira tambe un par di meuchi. E figura di muhé ta pará riba un base di beton ornamental, for di kua ta sali skeins bai ariba dos ala estilístiko di 11 meter di altura. E diseño di Carasso ta reflehá e espasio i e laman habri, den kual hopi di e víktimanan a pèrdè nan bida pa libertat. E monumento a haña e nòmber Libertat di Laman.

Category:Kòrsou